kardosdrur/scandi-wiki huggingface dataset:
Villem Reimann

Villem Madisovich Reimann (19. marts 1906 i Pärnu - 8. april 1992 i Tallinn, Estland) var en estisk komponist, pianist og lærer. 

Reimann studerede klaver hos Artur Lemba og komposition hos Artur Kapp på Tallinn Musikkonservatorium. Han tog derefter kompositionskurser hos bl.a. Zoltán Kodály på Liszt Akademiet i Budapest. 
Han underviste i klaver og komposition på Tallinn Musikkonservatorium.

Reimann har skrevet en symfoni, orkesterværker, kammermusik, opera, teatermusik, filmmusik, korværker etc.

Udvalgt værk  

 Symfoni (i A-mol) (1966) - for orkester

Eksterne kilder/henvisninger 

  Om Villem Reimann  på musicweb-international.com 
 Om Villem Reimann  på opetaja.edu.ee

Komponister fra Estland
Pianister
Lærere
Wilhelm Ganzel

Wilhelm Ganzel var en tysk kaptajnløjtnant og marineofficer, som et par gange i 1916 var stationeret på luftskibsbasen i Tønder.

Ganzel var L 9's kommandant fra 14. juli 1916 til 8. august 1916 med Richard Frey som 1. officer og udførte 6 ture mens luftskibet var i Tønder, bortset fra den sidste, som førte luftskibet til Seddin i Bagpommern.

Dernæst blev Ganzel kommandant på L 23 fra 10. august til 16. november 1916 med Armin Rothe som 1. officer og udførte 16 ture, næsten alle fra basen i Nordholz, men fra 9. november i Tønder.

L 23's bombning af Boston 2./3. september 1916 

Natten mellem mellem 2. og 3. september 1916 udførtes 1. verdenskrigs største bombetogt mod England med deltagelse af 12 af marinens og 4 af hærens luftskibe.
Wilhelm Ganzel og Armin Rothe deltog fra basen i Nordholz ombord på L 23 og kastede 7 bomber over Boston-området i Lincolnshire, hvor 6 ramte byen og 1 ramte Wyberton 3 km sydvest for, og forårsagede 1 dødsfald.

L 23's togt mod Midlands 23./24. september 1916 
Den 23. september 1916 afgik 7 luftskibe mod English Midlands, hvor vist L 23 ikke forrettede skade og kun L 17's bombning af Nottingham forårsagede dødsfald.

De nyere luftskibe L 30 (von Buttlar), L 31 (Mathy), L 32 (Werner Petersen) og L 33 (Alois Böcker) styrede mod London, hvor L 32 blev skud brændende ned og L 33 blev alvorligt ramt, men besætningen overlevede nødlanding.

Tekniske problemer 25. september 1916 
Den 25. september 1916 afgik 7 luftskibe mod England, men L 23 vendte hjem med tekniske problemer.

I forbindelse med dette togt blev Ganzel beskyldt for uberegnelig opførsel med dårlige nerver.
Han blev derfor snart efter afskediget og overført til pligter på landjorden.

Denne nat bombede Luftskib L 21 Bolton og L 22 Sheffield.

Overskyet 1. oktober 1916 
Den 1. oktober 1916 afgik 11 luftskibe mod England, men vejret var meget skyet og L 23 var blandt 4 luftskibe, som vendte hjem før tid.

Tilbage i Tønder 9. november 1916 
Inden afskedigelsen 16. november 1916 nåede Ganzel 9. november at føre L 23 til Tønder, hvor luftskibet ikke kom ud at flyve igen før den hjemvendte Franz Stabbert tog over 20. december, efter L 20's nødlanding i Norge og ½ års internering.

Armin Rothe fortsatte som 1. officer sammen med Stabbert, først på L 23 og senere på L 44, indtil de 20. oktober 1917 i stor højde blev skudt ned over Lorraine i Frankrig.

Eksterne links 
 Kapitäleutnant Wilhelm Ganzel - zeppelin-museum.dk

Se også 
 :en:Boston, Lincolnshire
 :en:Wyberton

Tysklands militære personel i 1. verdenskrig
Luftskibsbasen i Tønder
Hans Curt Flemming

Hans Curt Flemming (30. november 1886 i Stettin – 15. februar 1935 i Weingarten, Baden-Württemberg) var en tysk kaptajnløjtnant og pioner indenfor luftfart, som fra 1. april 1918 var stationeret på luftskibsbasen i Tønder som kommandant for stedets nyeste og mest moderne zeppeliner L 60, indtil ødelæggelsen ved bombardementet 19. juli 1918.

Efter realeksamen arbejdede han et halvt år på skibsværftet i Stettin og startede 1907 som søkadet i den Kaiserliche Marine.
I 1910 blev han forfremmet til løjtnant og 1913 til Oberleutnant zur See (premierløjtnant).

Under 1. verdenskrig 
Under søslaget ved Jylland i 1916 deltog han ombord på den lette krydser SMS Stettin.

I november 1916 sendtes han på flyverskole i Nordholz, hvor chefinstruktøren var Hugo Eckener.
I marts 1917 fik han bevis som luftskibskommandant og blev i juli forfremmet til kaptajnløjtnant.
Han fik under 1. verdenskrig tjenestested i Hage, Wittmund, Nordholz, Löwental, Ahlhorn, Tønder, Wildeshausen og Jüterbog med følgende af marinens luftskibe:

 L 13 fra 17. februar til 28. april 1917. (14 ture)
 L 55 fra 8. september til 20. oktober 1917. (3 ture). Satte højderekord på 7.650 m (-30°C)
 L 60  fra 1. april til bombardementet af luftskibsbasen i Tønder 19. juli 1918. (18 ture). Deltog bl.a. i et bombetogt 12. april 1918.
 SL 22 fra 7. september 1918 til 28. oktober 1918. (3 ture med et forsøgsluftskib)

Pioner i civil luftfart 
I september 1919 satte Hugo Eckener Hans Flemming til at flyve LZ 120 Bodensee til Friedrichshafen, men 3. juli 1921 måtte han aflevere luftskibet som krigsskadeerstatning til Italien, hvor det omdøbtes 'Esperia'.
I oktober 1924 leverede han også LZ 126 som krigsskadeerstatning til USA, hvor det omdøbtes til ZR-3 'USS Los Angeles'.

Hans Curt fløj 55 ture med LZ 127 Graf Zeppelin, bl.a. i oktober 1928 på den store Amerikarejse sammen med Hugo Eckener, hvor 9.926 km tilbagelagdes på 112 timer.
I marts 1929 fulgte en tur til Orienten, i august-december 1929 en jordomrejse,
maj-juni 1930 den første Sydamerikatur
og juli 1931 en tur til Arktis.

Med stærke smerter gennemførte han sin sidste tjenestetid i 1934, men efter en tarmoperation døde han senere på sygehuset i Weingarten i en alder af 48 år og blev begravet ved Flughafen Friedrichshafen.

I Nordholz på flymuseet Aeronauticum udstilles effekter fra boet efter Hans Curt Flemming.

Familie 
Hans Curt Flemming var søn af storkøbmanden Hermann Flemming og hustru Hedwig Bally i Stettin. Faderen døde meget tidligt.
Den 4. december 1919 giftede han sig med Lisa Meister fra kurbyen Misdroy (polsk:Międzyzdroje) ved Stettin. 

Sønnen Jürgen Flemming (1920-2013) var 1967-1984 borgmester i Friedrichshafen.

Eksterne links 
 Kapitänleutnant Hans Kurt Flemming - zeppelin-museum.dk
 Hans-Curt Flemming – dowódca sterowców - sedina.pl

Se også 
 :de:SMS Stettin
 :de:Hugo Eckener
 :de:Aeronauticum

 

Tysklands militære personel i 1. verdenskrig
Luftskibsbasen i Tønder
Luftfartspionerer
Lipetsk oblast

Lipetsk oblast (, ) er en af 46 oblaster i Den Russiske Føderation. Oblasten har et areal på  km² og  indbyggere. Oblastens administrative center er placeret i byen Lipetsk (), der har  indbyggere. Andre større byer i oblasten er Jeletsk () med  indbyggere og Grjasi (), der har  indbyggere.

Geografi 

Lipetsk oblast ligger i den centrale del af det europæiske Rusland i den Centrale Sortjords økonomiske region, 370 km syd for Moskva. Den vestlige del af oblasten, højlandet, er præget af floddale, slugter og kløfter, det højeste punkt er 262 moh. Den østlige del, lavlandet ligger omkring 170 moh., er præget af sænkninger. De største floder er Don og Voronezj. Næsten alle floder i Lipetsk oblast hører til Dons afvandingsområde.

Lipetsk oblast grænser i nordøst til Rjasan oblast, Tambov oblast i øst, Voronezj oblast i syd, Kursk oblast i sydvest, Orjol oblast i vest og Tula oblast i nordvest.

Referencer

Eksterne henvisninger 

 Officiel hjemmeside
Grøn kemi

Grøn kemi er et område af kemien hvis fokus rettes mod udvikligen af kemiske metoder og processer med henblik på at påvirke miljøet minimalt. Dette koncept har været i hastig udvikling siden midten af 90’erne og bygger på 12 principper:
 Så vidt det er muligt undgå affald. Det er bedre at forebygge affaldsdannelsen end at skulle skille sig af med affaldet.
 Der skal opnås høj atomøkonomi dvs. at kemiske produkter i forbindelse med fremstillingen, så vidt muligt skal indgå i det færdige produkt, så der dannes mindre spild.
 Ved syntetisk fremstilling af stoffer skal der tilstræbes, at anvende mindre sundhedsskadelige kemiske stoffer.
 Virksomhederne skal bestræbe sig på at fremstille sikrere stoffer, der er funktionelle og ufarlige.
 Der skal anvendes mindre farlige kemiske stoffer, som katalysatorer og kemiske opløsningsmidler.
 Energieffektiviteten skal være så god som mulig. De kemiske processer skal udformes således, at de kræver mindst mulig energiforbrug ved fremstillingen.
 Virksomhederne skal så vidt muligt bruge fornybare resurser ved fremstillingen. Råstoffer skal hellere være fornybare end udtømmelige.
 Reducere derivatisering dvs. at en forbindelse kan afledes af en anden forbindelse. De synteser der indgår i processen skal udformes således, at man undgår at fremstille beskyttede grupper.
 Anvend katalysatorer. Ved brugen af katalysatorere minimeres spildet ved støkiometriske reaktioner og energiforbruget nedsættes.
 Virksomhederne skal udvikle stoffer, der er nedbrydelige i naturen. Stofferne må ikke skade vores miljø.
 Virksomhederne skal overvåge processerne og sikre, at der ikke sker uheld i forbindelse med processen. 
 De kemiske processer skal foregå på en måde der forbygger uheld og udslip.

Referencer 

Kemi
Miljø
Rant and Roar

Rant and Roar er et opsamlingsalbum fra det canadiske folkrockband Great Big Sea. Det blev udgivet i juni 1998, men kun i USA og er en opsamling af numre fra Up og Play. Albummet blev lavet, fordi bandet ønskede at udvide deres fanbase udover Canada. Albumtitlen kommer fra den første linje i den traditionelle sang "The Ryans and the Pittmans", som generelt er mere velkendt en sangens egentlige navn.

Spor 
"Ordinary Day" (Alan Doyle, Séan McCann) 3:09
"When I'm Up (I Can't Get Down)" (Ian Telfer, Alan Prosser, John Jones) 3:24
"Mari-Mac" (Arrangeret af Alan Doyle, Séan McCann, Bob Hallett, Darrell Power) 2:33
"End of the World"  (Berry, Buck, Mills, Stipe) 2:42
"Fast As I Can" (Alan Doyle) 4:11
"The Night Pat Murphy Died" (Alan Doyle) 3:02
"Goin Up" (Alan Doyle) 3:12
"General Taylor" (Arrangeret af Alan Doyle, Séan McCann, Bob Hallett, Darrell Power) 2:53
"Dancing With Mrs.White" (Traditionel) 2:07
"Something To It" (Séan McCann) 2:21
"Lukey" (Arrangeret af Alan Doyle, Séan McCann, Bob Hallett, Darrell Power) 3:10
"The Old Black Rum" (Bob Hallett) 2:29
"Rant and Roar" (Traditionel) 2:40
"Jolly Beggarman" [skjult bonustrack] (Alan Doyle, Séan McCann, Bob Hallett, Darrell Power) 3:00

Referencer

Eksterne henvisninger 
Rant and Roar page på Official GBS Website 

Great Big Sea-album
Opsamlingsalbum fra 1998
2. division i ishockey 1973-74

2. division i ishockey 1973-74 var turneringen på niveau 2 i dansk ishockey i sæsonen 1973-74, og den havde deltagelse af otte hold, der spillede en dobbeltturnering alle-mod-alle, hvilket gav 14 kampe til hvert hold. Holdene spillede om to pladser i kvalifikationsspillet om oprykning til 1. division.

Turneringen blev vundet af Brøndby IC, som sammen med Tårnby Boldklub gik videre til kvalifikationsspillet om oprykning til 1. division, hvor de to hold sammen med de fire lavest placerede hold fra grundspillet i 1. division spillede om de sidste fire ledige pladser i 1. division i den efterfølgende sæson. I kvalifikationsspillet lykkedes det for et af de to hold, Brøndby IC, at sikre sig oprykning til 1. division for første gang i klubbens historie.

Efter sæsonen blev ishockeyafdelingen i Christiansbjerg Boldklub nedlagt, så denne sæson blev klubbens sidste optræden i dansk ishockey efter fire sæsoner i 2. division, hvor holdet som bedst sluttede på fjerdepladsen i sæsonen 1972-73.

Resultater og stillinger 

De otte deltagende hold spillede en dobbeltturnering alle-mod-alle, hvilket gav 14 kampe til hvert hold. De to bedst placerede hold gik videre til kvalifikationsspillet om oprykning til 1. division.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Politiken, 14. januar 1974
 HVEM HVAD HVOR 1975
 Metal Ligaen - RETRO: "DEN LILLA FARE FRA BRØNDBY" forsvandt hurtigt igen (18. april 2020)

Noter 

1973-74
Ishockey i 1973
Ishockey i 1974
Huset Fürstenberg

Huset Fürstenberg er en højadelig schwabisk (tysk) slægt. 

Slægtens nuværende medlemmer har titler som prinser og prinsesser. Slægtens overhoved kaldes traditionelt for fyrste. 

Tidligere har slægtens medlemmer været grever, rigsfyrster og standsherrer.

Medlemmer af slægten 
 Heinrich 1. (Fürstenberg) (født 1215, død 6. januar 1284 ) var stamfader til Huset Fürstenberg
 Antonius von Fürstenberg (død 1540 i Wesel), provst i Børglum og rigsråd
 Karl Aloys zu Fürstenberg (1760–1799), østrigsk feltmarskal
 Landgrevinde, senere fyrstinde Josepha Sophie von Furstenberg-Weitra (1776–1848), gift med fyrste Johan 1. Josef af Liechtenstein
Samtgemeinde Harpstedt

Samtgemeinde Harpstedt er den eneste Samtgemeinde i Landkreis Oldenburg, og ligger i den sydøstlige del af landkreisen, i den tyske delstat Niedersachsen. Administrationen ligger i flækken Harpstedt.

Geografi 
Samtgemeinden ligger i Naturpark Wildeshauser Geest og gennemløbes af floden Delme, og i vestenden løber Hunte. Derudover løber vandløbene Purrmühlenbach, Annenriede (også kaldt Annengraben) og Dünsener Bach gennem Samtgemeinden. Ved den østlige ende af området danner Klosterbach grænse til Landkreis Diepholz.

Nabokommuner 
Mod vest grænser Samtgemeinde Harpstedt til landkreisens administrationsby Wildeshausen og til Dötlingen,
mod nord til Ganderkesee og den kreisfri by Delmenhorst, mod øst og syd til Stuhr, Bassum og Twistringen (Landkreis Diepholz) samt mod sydvest til Goldenstedt (Landkreis Vechta).

Inddeling 

Til Samtgemeinden hører kommunerne:

 Beckeln
 Colnrade
 Dünsen
 Groß Ippener
 Harpstedt
 Kirchseelte
 Prinzhöfte
 Winkelsett

Eksterne kilder/henvisninger 

 Byens websted
Alberta Williams King

Alberta Christine Williams King (født 13. september 1904, død 30. juni 1974) var Martin Luther Kings mor og hustru til Martin Luther King, Sr.

Personer der er blevet myrdet
Afroamerikanere
Universidade do Estado de Minas Gerais

Universidade do Estado de Minas Gerais (UEMG) er et anset universitet i Belo Horizonte, Minas Gerais, Brasilien. Grundlagt i 1989. I dag (2010) har universitetet ca. 23.008 studerende.

Eksterne henvisninger 

 Universidade do Estado de Minas Gerais websted

Universiteter i Brasilien
Minas Gerais
Beväpna dig med vingar

Beväpna dig med vingar er Joakim Thåströms syvende soloalbum, udgivet den 15. februar 2012 af Razzia/Sony.

Albummets titel og titelnummeret "Beväpna dig med vingar" er en reference til Michael Strunges digtsamling (og gravindskrift) Væbnet med vinger. 

Albummet blev udgivet på CD og på vinyl og nåede nr. 1 på den svenske albumhitliste.

Trackliste
 "Beväpna dig med vingar" - 5:17
 "Låt dom regna" - 5:02
 "Smaken av dig" - 3:54
 "Samarkanda" - 4:39
 "St Ana katedral" - 5:10
 "Dansbandssångaren" - 5:28
 "Nere på Maskinisten" - 3:47
 "Brunkebergstorg" - 3:57
 "Sluta när jag vill"- 3:47

Alle tekster og musik er skrevet af Joakim Thåström. På spor 1,3,4,7 og 9 har Per Hägglund været medkomponist på musikken.

Medvirkende musikere
 Joakim Thåström - Sang, synth, skrot m.m.
 Ulf Ivarsson - El-bas, synth, programmering, kor m.m.
 Niklas Hellberg - Piano
 Pelle Ossler - Guitar, kor & fodtramp
 Mikael Nilzén - Synth
 Conny Nimmersjö - Guitar, kor & fodtramp
 Anders Hernestam - Trommer
 Raymond King - Strygere
 Ola Gustavsson - Akustisk guitar
 Idde Schultz - Kor & stemme
 Amanda Ooms - Stemme på "Brunkebergstorg"
 Per Hägglund - Trommesynth på "Sluta när jag vill"

Modtagelse 
Albummet modtog ved udgivelsen generelt posivite anmeldelser i Sverige. Det svenske internetsite kritiker.se scorede albummet til 4,0 ud af 5 baseret på 29 svenske anmeldelser, der spændte fra topkarakterer i bl.a. Aftonbladet til mere forbeholden kritik i eksempelvis den svenske gratisavis Metro. I Danmark gav Gaffa fem ud af seks stjerner

Albummet blev en kommerciel succes og blev nr. 1 i Sverige og nr. 4 i Norge. I Danmark opnåede albummet en plads som nr. 33 på albumsalgslisterne.

Hitlisteplaceringer

Noter

Album fra 2012
Joakim Thåström-album
Delme

Delme er en 46 km lang flod i Niedersachsen sydvest for Bremen.

Geografi 
Floden har sit udspring ved Twistringen, og løber videre via Harpstedt og gennem byen Delmenhorst. Ved udkanten af Bremen munder Delme ud i Ochtum, et tilløb til Weser fra venstre. I sit løb har Delme en højdeforskel på 50 m.

Navnet Delme går formentlig tilbage til det indogermanske begreb "tel" eller "stel" med betydningen noget man lader flyde ("etwas fließen lassen").

Højvandsbeskyttelse 
For at beskytte byen Delmenhorst mod oversvømmelser fra Delme, som senest i oktober 1998, er der ved Schlutter i kommunen Ganderkesee, på et areal på 125 hektar bygget et oversvømmelsesbasin, der kan rumme 1,8 millioner kubikmeter vand. Det omkring 20 millioner Euro dyre projekt, som blev påbegyndt 2004 blev færdigbygget i 2014.

Eksterne kilder/henvisninger 

 Gewässer-Gütekarten Weser-Nord - Teileinzugsgebiet Ochtum/Delme-Süd; darin: Delme
 Schulprojekt „Delme n-21“ 
 Delmequelle in Twistringen 
 Wiedereinbürgerung von Lachsen und Meerforellen 

Floder i Niedersachsen
Moldovas parlament

Moldovas parlament (Parlamentul Republicii Moldova) er Moldovas etkammersystems nationale parlament med 101 medlemmer. Medlemmerne vælges for en fireårig periode ad gangen. Efter sammensætningen af et nyt parlament stemmer dette om, hvem der skal være landets præsident og derved øverste statshoved imellem valgene. Det er landets præsident, som danner regering. Denne skal dog godkendes af parlamentet.

Parlaments sammensætninger

Moldovas parlament 1994-1998

Moldovas parlament 1998-2001

Moldovas parlament 2001-2005

Moldovas parlament 2005-2009

Moldovas parlament april–juli 2009

Moldovas parlament 2009–2010

Moldovas Parlament 2010–nu

Parlamentsbygningen 
Bygningen som parlamentet har til huse i, husede tidligere centralkomiteen for Moldovas Kommunistiske Parti på Ştefan cel Mare Boulevard (tidligere Lenin boulevard).

Præsidenter for Moldovas parlament 
 Alexandru Moşanu 4. September 1990 - 2. Februar 1993
 Petru Lucinschi 4. Februar 1993 - 9. Januar 1997
 Dumitru Moţpan 5. Marts 1997 - 23. April 1998
 Dumitru Diacov 23. April 1998 - 20, Marts 2001
 Eugenia Ostapciuc 20, Marts 2001 - 24, Marts 2005
 Marian Lupu 24, Marts 2005 - 5, maj 2009
 Ivan Călin (Acting) 5, maj 2009 - 12. maj 2009
 Vladimir Voronin 12, maj 2009 - 28. august 2009
 Mihai Ghimpu 28, August 2009 - 28. december 2010
 Marian Lupu 30, December 2010 - 25. april 2013
 Liliana Palihovici (Acting) 25. april 2013 - 30. maj 2013
 Igor Corman 30. maj 2013 - nu

Kilder

Henvisninger 
 hjemmeside

Moldovas politik
Parlamenter
Politiske forsamlinger
Jeudan

Jeudan A/S er Danmarks største børsnoterede ejendoms- og servicevirksomhed. Virksomheden investerer i og driver større kontor- bolig- og detailejendomme i København og tilbyder et bredt udbud af ejendomsrelaterede rådgivnings-, service- og bygningsydelser. Jeudan står blandt andet bag opførelsen af det københavnske madmarked TorvehallerneKBH ved Nørreport Station. Derudover driver virksomheden og partnere Realdania, Det Kongelige Teater og Ofelia Plads

Historie 

jeuDAN-koncernen blev grundlagt i 1898, og blev i 1999 fusioneret med Ejendomsselskabet EEC under navnet Jeudan. Et år senere købte virksomheden en stor aktiepost i Ejendomsselskabet Norden for at kunne sammenlægge selskaberne. Det skete imidlertid ikke, da EjendomsSelskabet Norden i stedet blev solgt til flere pensionskasser. Navnet Jeudan er en sammentrækning af navnet på den daværende ejer i jeuDAN-koncernen, Jens Erik Udsen, og Danmark.

I 2004 gennemførte Jeudan den på daværende tidspunkt største ejendomshandel i selskabets historie ved at overtage Kommunehospitalet og otte andre ejendomme for 1,2 mia. kr.

23. oktober 2014 blev det Danmarks største ejendomsselskab målt på aktiver. I regnskabet for 2020 er virksomhedens aktiver bogført til 28 milliarder kroner.

Jeudan var bygherre på Torvehallerne på Israels Plads i København, der åbnede i 2011. Virksomheden indgik et samarbejde med Københavns Kommune i 2009 om opførelsen af de nye haller.

Per Wetke Hallgren (adm. direktør) 
Administrerende direktør er Per Wetke Hallgren, der har været ansat i Jeudan siden 1993. Per Wetke Hallgren har haft lederstillinger i Forstædernes Bank, hvor han fik sin bankuddannelse. I 1990 tog han en HD i Finansiering og Kreditvæsen. 

I 2018 overtog Per Wetke Hallgren bestyrelsesformandsposten i Cepos fra Bjørn Høi Jensen, der ikke genopstillede.

Ejerskab 
Jeudan ejes af to aktionærer, der hver ejer mere end 5 % af selskabets aktiekapital:

William Demant, 42 %
Chr. Augustinus Fabrikker, der opkøbte store mængder aktier i 2013 og nu ejer 40,5 %.

Referencer 

Ejendomsselskaber i Danmark
Danske virksomheder etableret i 1898
OMX Copenhagen Mid Cap
Sejlsportsligaen 2014

Sejlsportsligaen 2014 var den 1. sæson af Sejlsportsligaen, der er navnet på den bedste sejlsport række i Danmark. Ligaen blev arrangeret af Dansk Sejlunion og havde deltagelse af 18 sejlsportsklubber. Sæsonen bestod af fire regattaer og blev indledt i Rungsted den 30. maj 2014 og afsluttet i Aarhus den 7. september 2014.

Ligaen blev vundet af Hellerup Sejlklub foran Kongelig Dansk Yachtklub og Kerteminde Sejlklub.

Holdene, der endte på placeringerne 14-18 rykkede ned i 2. division 2015.

Deltagere 
Sejlsportsligaen 2014 bestod af 18 klubhold. Hver klub sammensatte selv besætningen på 3-4 sejlere. Klubben havde lov at skifte besætningsmedlemmer ud fra stævne til stævne.

Resultater

Regattaer 
Sæsonen består af fire regattaer. Den afsluttende regatta afvikledes i Aarhus i forbindelse med Aarhus Festuge.
 Rungsted, 30. maj – 1. juni 2014
 Sønderborg, 20. – 22. juni 2014
 Hellerup, 22. – 24. august 2014
 Aarhus, 5. – 7. september 2014

Svendborg Sunds Sejlklub, Sejlklubben Sundet, Sejlklubben Neptun, Egå Sejlklub og Skive Sejlklub rykkede alle ned til 2. division i 2015.

Kilder 

Dansk Sejlunion
Sport i 2014
Licens (geotermi)

Licensen eller tilladelsen til indvinding af geotermisk energi tildeles i henhold til Undergrundsloven.
Indvinding af geotermisk energi sker på følgende grundlag:

 Undergrundsloven, som er lovgrundlaget.
 Tilladelsen, som er retsgrundlaget, se modeltilladelse  på Energistyrelsens hjemmeside med tilhørende arbejdsprogram.
 Samarbejdsaftale, som er en privatretlig aftale, der skal indgås og godkendes af Energistyrelsen, hvis rettighedshaveren består af flere virksomheder.
 Kravene til ansøgeren er inspireret af de krav, der stilles på kulbrinteområdet. Geotermitilladelser med tilknyttet arbejdsprogram udstedes som kombinerede efterforsknings- og indvindingstilladelser for en periode på op til 6 år. Klima-, Energi- og Bygningsministeren er ansvarlig for tildeling af geotermitilladelser. 
 Den virksomhed eller de virksomheder, der tilsammen får tildelt geotermitilladelsen, er rettighedshaver. Den virksomhed, der udøver indvindingen på rettighedshaverens vegne, er operatør. Operatøren behøver ikke være en del af rettighedshavergruppen, men er det som regel.
 På Energistyrelsens hjemmeside er der relevante oplysninger i forhold til lovgivningsmæssige krav og procedurer i forbindelse med ansøgning om tilladelse til indvinding af geotermi og efterfølgende godkendelse af eksempelvis indvindingsplan tilgængelige.

Jura
Vedvarende energi